Hálā ǹkúkúmá Dávid a ńtɔa yǎ fɔ̄ɔ̄ ńnǒm bēn; tɔ anə́ bə́ fyáŋan nyé kúb mim̀fingá, təgě fə bǎd wóg ndúgúdu. 2Ńdɔ̄ hḿ bəbɔ bisíé bóé bə́ ngádzó ai nyé nâ: “Bə́ dzə́ŋə́ ńtī ǹkúkúmá ngɔn miníngá, á tɔ̄bɔ̄ ábə ǹkúkúmá, a baala nyé, a bómbogo nyé á twé, eyɔ̌ŋ te ǹtí ǹkúkúmá ā yi bɔ anə́ á wóg ndúgúdū á nyɔ́l.” 3Ńdɔ̄ bə́ ngádzə́ŋ ḿbəmbə miníngá á ńgūmā sí Ísraɛ̂l ósə, bə́ kə́ yén Avishag ngɔn Shunamít, bə́ sɔ́ ai nyé ábə ǹkúkúmá. 4Ngɔn miníngá te é ngábə́ éyə̄gan ábəŋ; ǎ ngatɔŋ hḿ ńkūkúmá; a syéē fə̄ nyé, hədá ǹkúkúmá á ndzī kig nyé yəm[1].